**Dôvodová správa:**

V súlade s ustanovením § 18f ods. 1 písm. b) zákona č. 369/1990 Zb. o obecnom zriadení v znení neskorších zmien a doplnkov, predkladám obecnému zastupiteľstvu návrh plánu kontrolnej činnosti hlavnej kontrolórky obce na I. polrok 2024.

**Návrh**

**plánu kontrolnej činnosti hlavnej kontrolórky obce Pohronský Ruskov na I. polrok 2024**

V súlade s príslušnými ustanoveniami zákona NR SR č. 369/1990 Zb. o obecnom zriadení v znení neskorších predpisov ako aj v súlade so zákonom č. 357/2015 Z. z. o finančnej kontrole, vnútornom audite a o zmene a doplnení niektorých zákonov bude činnosť hlavnej kontrolórky obce Pohronský Ruskov v I. polroku 2024 zameraná na:

1. **Plánovaná kontrolná činnosť:**
2. Kontrola vybavovania sťažností a petícií za rok 2023,
3. Kontrola prevodov nehnuteľného majetku obce, ktorého všeobecná hodnota majetku prevýšila sumu 20 000 eur ( § 18f ods. 1 písm. i) Zákona č. 369/1990 o obecnom zriadení ),
4. Kontrola procesu verejného obstarávania zákaziek s nízkou hodnotou v podmienkach obce ( § 117 v nadväznosti na § 169 ods. 4 Zákona č. 343/2015 Z. z. o verejnom obstarávaní a o zmene a doplnení niektorých zákonov),
5. **Pravidelná kontrolná činnosť:**
6. Kontrola plnenia uznesení OZ.
7. **Metodická kontrolná činnosť:**
8. Kontrola vykonávania základnej finančnej kontroly podľa zákona č, 357/2015 Z. z. o finančnej kontrole a vnútornom audite v roku 2024 výberovým spôsobom.
9. **Ostatné úlohy:**
10. Predkladať správy o výsledkoch ukončených kontrol priamo na zasadnutia OZ.
11. Kontroly vykonávané na základe uznesení OZ.
12. Kontroly vykonávané na základe vlastného podnetu na základe poznatkov, o ktorých sa hlavná kontrolórka dozvedela pri výkone kontrolnej činnosti.
13. Vypracovanie a predloženie stanoviska k Záverečnému účtu obce za rok 2023.
14. Vybavovanie a evidovanie podnetov súvisiacich s oznamovaním protispoločenskej činnosti podľa § 10 zákona č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov.
15. Plnenie ďalších úloh v zmysle osobitných zákonov.
16. Pravidelná účasť na zasadnutiach obecného zastupiteľstva.
17. Účasť na odborných seminároch a školeniach organizovaných predovšetkým regionálnym združením hlavných kontrolórov a komunálnych ekonómov ako aj inými vzdelávacími inštitúciami.

V Pohronskom Ruskove, dňa 21.11.2023

PhDr. Alžbeta Kádašiová

hlavná kontrolórka obce

**Návrh na uznesenie:**

Obecné zastupiteľstvo v Pohronskom Ruskove po prerokovaní návrhu plánu kontrolnej činnosti hlavnej kontrolórky obce na I. polrok 2024

1. schvaľuje

plán kontrolnej činnosti hlavnej kontrolórky obce Pohronský Ruskov na I. polrok 2024,

1. poveruje

hlavnú kontrolórku obce na výkon kontroly v súlade so schváleným plánom kontrolnej činnosti na I. polrok 2024.